Vrou brand erg met petrolvuurArgieffoto: ER24 ŉ Vrou in haar vroeë 30’s is Vrydag in ŉ kritieke toestand na ŉ hospitaal in Pietermaritzburg, KwaZulu-Natal geneem nadat sy erge brandwonde opgedoen het. Chitra Bodasing, woordvoerder van ER24, het gesê paramedici is in die vroeë oggendure na die vrou se huis in die Jika Joe-informele nedersetting ontbied. “Die vrou het op die vloer van haar kamer gelê met ernstige brandwonde oor meer as die helfte van haar liggaam,” het Bodasing gesê. “Daar word vermoed dat sy met petrol, wat aan die brand gesteek is, gebrand het. Die polisie ondersoek die voorval.” Die vrou is na ŉ nabygeleë hospitaal gehaas vir behandeling.